รักนี้ชั่วนิรันดร์

รักนี้ชั่วนิรันดร์ (ฮันกึล: 가을동화, คาอึล ดงฮวา) เป็นละครแนวรักโรแมนติก-ดราม่า ได้ออกอากาศทางสถานีโทรทัศน์KBS 2 ในประเทศเกาหลีใต้ ตั้งแต่วันที่ 18 กันยายน ถึง 7 พฤศจิกายน พ.ศ. 2543 ทุกวันจันทร์-อังคาร เวลา 21.55 น. มีจำนวน 16 ตอน กำกับโดย ยุนซอกโฮ เขียนบทโดย โอซูยุน ผลิตโดย ยุนฮองซิก สำหรับในประเทศไทยมีการนำเสนอทางช่องไอทีวี ออกอากาศ ทุกวันศุกร์ เวลา 21.30 น. - 22.30 น. ในปี พ.ศ. 2544 และรอบที่ 2 ทางช่อง 7 สี ออกอากาศทุกวันจันทร์-อังคาร เวลา 08.30 น. เริ่มวันจันทร์ที่ 2 มีนาคม ถึง วันอังคารที่ 7 เมษายน พ.ศ. 2552
ในปี พ.ศ. 2556 ทรูวิชั่นส์ได้ทำในรูปแบบละครไทย โดยมี อนันดา เอเวอร์ริ่งแฮม เป็นผู้กำกับโครงการ  “TrueAsianSeries รักนี้ชั่วนิจนิรันดร์” มี เจษฎาภรณ์ ผลดี และ สุชาร์ มานะยิ่ง เป็นตัวเอกในเรื่อง

**เรื่องย่อ**
มีเด็กหญิงสองคน ซึ่งเกิดในเดือนตุลาคม เธอทั้งสองคนเกิดวันเดียวกัน และมีที่อยู่อาศัยในละแวกเดียวกัน เรียนอยู่โรงเรียนเดียวกัน อึนโซ ซึ่งเป็นเด็กที่มีความสุขอยู่อย่างสุขสบาย พ่อของเธอเป็นศาสตราจารย์และมีพี่ชายที่แสนดีที่ชื่อ จุนโซ ซึ่งให้ความรักแก่เธอเหนือสิ่งอื่นใดในโลกนี้ ส่วนเด็กหญิงอีกคนหนึ่งชื่อ ชิเน่ เธออาศัยอยู่กับแม่ซึ่งเป็นหญิงหม้าย แม่เธอเลี้ยงชีพโดยเปิดร้านอาหารเล็ก ๆ ประทังชีวิตไปวัน ๆ วันหนึ่ง 

อยู่มาวันหนึ่ง เหตุการณ์ที่ไม่คาดฝันก็เกิดขึ้น เมื่อ อึนโซ เกิดอุบัติเหตุ เข้าโรงพยาบาลและต้องตรวจเลือดจึงรู้ความจริงว่า อึนโซ ไม่ไช่ลูกสาวที่แท้จริงของครอบครัวยุน โดยมีการสลับตัวกันกับเด็กหญิงอีกคนหนึ่ง ที่โรงพยาบาลตอนแรกเกิด ซึ่งเด็กหญิงคนนั้นก็คือ ชิเน่ คนที่ตกใจมากที่สุดเมื่อทราบเรื่องนี้คือ จุนโซ ซึ่งรักน้องสาวคนนี้มาก อึนโซ ต้องเผชิญกับชะตาชีวิตที่เปลี่ยนไป ส่วนชิเน่ ก็ได้เรียกร้องจากครอบครัวของเธอเป็นอย่างมากเพื่อชดเชย กับสิ่งที่เธอสูญเสียไป 14 ปี ครอบครัวยุน รู้สึกผิดที่ต้องส่งตัว อึนโซ กลับคืนไป และได้ย้ายครอบครัวไปอยู่ที่อเมริกา 
เวลาผ่านไปหลายปี ชิเน่ ได้กลับมาที่เกาหลี และได้งานทำเป็นผู้จัดการในโรงแรม ซึ่งเป็นโรงแรมเดียวกับที่ อึนโซ ทำงานเป็นพนักงานทำความสะอาดอยู่ ในขณะที่ จุนโซ พี่ชายก็เป็นนักวาดภาพ และเป็นอาจารย์สอนอยู่ในวิทยาลัยแห่งหนึ่ง เขาทั้งสองคน อึนโซ และ จุนโซ ได้มีโอกาสพบกันอีกครั้งหนึ่ง ซึ่งการพบกันในครั้งนี้ทำให้ความสัมพันธ์ของทั้งสองรุดหน้าไปอย่างรวดเร็วจนเกิดเป็นความรักในที่สุด 
อย่างไรก็ตาม อึนโซ พยายามที่จะอยู่ห่างจาก จุนโซ เนื่องจากเธอรู้ดีว่าเป็นสิ่งที่ไม่เหมาะสม เพราะพวกเขาเป็นพี่น้องกัน เธอจึงพยายามคบกับ แทซก เพื่อนของจุนโซ ซึ่งรักเธอมาก จุนโซ ต้องการจะแต่งงานกับ อึนโซ แต่ครอบครัวของเขาคัดค้านพวกเขาอย่างยิ่ง และหลังจากที่ ยูมี คู่หมั้นของจุนโซ พยายามที่จะฆ่าตัวตาย จุนโซ เลยต้องเลือกที่จะกลับมาคืนดีกับ ยูมี​  แต่แล้ว​ อึนโซตรวจพบโรค​ ลูคิเมีย​หรือมะเร็งเม็ดเลือดขาว​ อึนโซจึงรู้เธออาจอยู่ที่นี่ได้อีกไม่นาน​ ในช่วงชีวิตสุดท้ายของอึนโซ เธอได้ไปเดินเล่นที่ชายหาดกับ​ จุนโซ​ เป็นครั้งสุดท้ายก่อนที่อึนโซจะเสียชีวิต

**ตัวละคร**
 ยุน จุนโซ
หนุ่มหล่อผู้มีพรสวรรค์ในการวาดภาพ เป็นคนสุขุมเยือกเย็น มองโลกในแง่ดี รักและคอยดูแลปกป้องอุนโซผู้เป็นน้องสาวมาตั้งแต่เด็ก- ยุน/ชอย อุนโซ (ยุน/ชเว​ อึนโซ)​
หญิงสาวผู้อ่อนหวาน เป็นที่รักใคร่ของทุกคนที่อยู่ใกล้ชิด เธอมีชีวิตครอบครัวที่อบอุ่นมาตลอด 14 ปี แต่แล้วชะตาชีวิตของเธอก็ต้องพลิกผันไป เมื่อวันหนึ่งเธอได้รับรู้ความจริงว่าเธอไม่ใช่ลูกสาวของครอบครัวยุน เธอจึงจำต้องไปอยู่กับแม่ที่แท้จริงของเธอ และมีชีวิตที่ยากลำบากอย่างที่ไม่เคยเป็นมาก่อน- ฮัน เทซก​ (ฮัน​แทซอก)​
ลูกเจ้าของธุรกิจโรงแรมชื่อดัง เป็นคนไม่เอาการเอางาน และเป็นเพื่อนสนิทของ ยุน จุนโซ สมัยเรียนอยู่ที่อเมริกา หลงรักอุนโซตั้งแต่แรกเห็น- ชิน ยูมี
คู่หมั้นของจุนโซ รักจุนโซมากแม้กระทั่งยอมตายหากต้องเสียจุนโซไป- ชอย/ยุน ชิเน่ (ชเว​/ยุน​ ชิเน่)​
เพื่อนร่วมโรงเรียนของอุนโซในวัยเด็ก อิจฉาอุนโซในทุก ๆ เรื่อง แม้เธอจะได้ทุกสิ่งทุกอย่างที่เป็นของอุนโซ แต่ดูเหมือนว่าทุกคนก็ยังรักและเอ็นดูอุนโซมากกว่า เธอจึงไม่ชอบอุนโซที่กลับเข้ามาเกี่ยวพันในครอบครัวของเธออีก

**นักแสดง**

**นักแสดงฉบับเกาหลีใต้**
 ซง ซึงฮย็อน รับบท ยุน จุนโซ - ซอง เฮเคียว รับบท ยุน/ชอย อุนโซ - วอน บิน รับบท ฮัน เทซก - ฮัน นานา รับบท ชิน ยูมี - ฮัน แชยอง รับบท ชอย/ยุน ชิเน่ - ชอย วูฮุก รับบท ยุน จุนโซ (วัยเด็ก)- มูน กึนยอง รับบท อุนโซ (วัยเด็ก) - ลี แอจอง รับบท ชิเน่ (วัยเด็ก) - จุง ดงฮวาน รับบท ยุน เคียวซู (พ่อของจุนโซ และ ชิเน่) - ซันวู อึนซุก รับบท ลีคุงฮา (แม่ของจุนโซ และ ชิเน่) - คิม แฮซุก รับบท คิม ซูนอิม (แม่ของอึนโซ)

**นักแสดงฉบับไทย**
 เจษฎาภรณ์ ผลดี รับบท พาทิน- สุชาร์ มานะยิ่ง รับบท พิชชา- ปรมะ อิ่มอโนทัย รับบท พัชร- พัทธ์ธีรา ศรุติพงศ์โภคิน รับบท แพน- สุดารัตน์ เผ่าปฏิมากร รับบท กิ่งเทียน- ฐษชัย ธนะอรรถกาล รับบท  พงษ์- อาภา ภาวิไล รับบท อรอินทร์- ปรเมศร์ น้อยอ่ำ รับบท พ่อของพาทิน และ แพน- รสริน จันทรา รับบท แม่ของพาทิน และ แพน- กาญจนา จินดาวัฒน์ รับบท แม่ของพิชชา- ณัฐวัฒน์ ชัยณรงค์โสภณ รับบท พาทิน (วัยเด็ก) - พรสรวง รวยรื่น รับบท พิชชา (วัยเด็ก)- ภณิตา สิงห์ณรงค์ รับบท แพน (วัยเด็ก)

**เพลงประกอบ**
Album- 01. Main Title (Flute Version)- 02. Reason - Jung Il Young- 03. Romance (G.-Sam Lee/P.-Choi Tae Wan)- 04. gi do - Jung Il Young- 05. Remember (G.-Park Jung Won)- 06. ul ma na nae ga - Yoon Chang Gun- 07. Reason (Instrumemtal)- 08. Romance (P.-Lee Hong Rae)- 09. noon mool (P.-Lee Hong Rae)- 10. ul ma na nae ga (G.-Ham Choon Ho)- 11. ggoom sok eh suh - Jung Il Young- 12. ul ma na nae ga (P.-Yoo Jung Hyun)- 13. gi do (Instrumental)
Second Version- 01. Romance (Instrumental) - Choi Tae Wan- 02. Sadness - Jung Chul In- 03. Crying - Jung Chul In- 04. ja jun guh (Instrumental) - Jung Chul In- 05. chun nyun dong ahn - Jung Chul In- 06. I Love You, I Miss You, I Need You - Jung Chul In- 07. Epilogue (Instrumental) - Jung Chul In- 08. nuh eh ge mood go ship eun doo ga ji - Kim Soo Jin- 09. bi ae (Instrumental) - Jung Chul In- 10. seul peun ye gam - Lim Ok Moon- 11. ja yoo rob ge - Jung Chul In- 12. Sad Song - Kim Sang Hee, Kang Sung Gon- 13. Cafe Christman - Kim Yo Seb- 14. gyuh ool ae sang - Song Ji Hyun- 15. Sadness (Instrumental) - Jung Chul In

**เพลงประกอบฉบับไทย**
 เพลง พี่ชายที่แสนดี ขับร้องโดย สาวิตรี สุทธิชานนท์- เพลง พี่ชายที่แสนดี (บรรเลง)  ประพันธ์ทำนองโดย พนเทพ สุวรรณะบุณย์- เพลง อยู่เพื่อรักเธอ ขับร้องโดย ออม สุชาร์ มานะยิ่ง feat. วิน ศิริวงศ์ Sqweez Animal

**อ้างอิง**
 เรื่องย่อ รักนี้ชั่วนิรันดร์ (Autumn in My Heart)- Autumn In My Heart - รักนี้...ชั่วนิรันดร์- MV เพลง พี่ชายที่แสนดี และ รายชื่อนักแสดง (ฉบับไทย)

**แหล่งข้อมูลอื่น**
หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2543
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวประโลมโลกเกาหลีใต้